12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นางสาวรุ้งนภา เลิศสุวรรณกุล ผู้สอบบัญชีรับอนุญาตเลขทะเบียน 3516 เป็นผู้สอบบัญชีของบริษัทฯ
  และบริษัทย่อยประจำปี 2549 นางสาววิสสุตา จริยธนากร เป็นผู้สอบบัญชีรับอนุญาตเลขทะเบียน
  3853 ผู้สอบบัญชีของบริษัทฯ และบริษัทย่อยประจำปี 2548 และ 2547
  ทั้งสองท่านเป็นผู้สอบบัญชีจากบริษัท สำนักงาน เอินส์ท แอนด์ ยัง จำกัด
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในแต่ละปีอย่างไม่มีเงื่อนไขว่า งบการเงินของบริษัทฯ และบริษัทย่อย ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินของบริษัทฯ
  และบริษัทย่อยจัดทำขึ้นตามมาตรฐานการบัญชีที่กำหนดในพระราชบัญญัติวิชาชีพบัญชี พ.ศ. 2547
  และวิธีการบัญชีเกี่ยวกับการประกันภัยในประเทศไทยและหลักเกณฑ์ที่เกี่ยวข้องซึ่งกำหนดโดยหน่วยงานที่ควบคุมการประกอบธุรกิจประกันภัย
  ยกเว้นมาตรฐานการบัญชีฉบับที่ 56 เรื่องการบัญชีเกี่ยวกับภาษีเงินได้
  ซึ่งบริษัทถือปฏิบัติก่อนวันที่มีผลบังคับใช้
  โดยมาตรฐานการบัญชีฉบับดังกล่าวเป็นไปตามเกณฑ์ที่กำหนดขึ้นโดยมาตรฐานการบัญชีระหว่าประเทศฉบับที่
  12 เรื่องภาษีเงินได้ฉบับปรับปรุงปี 1996 (IAS No. 12 “ Income Taxes (Revised
  1996))

  การแสดงรายการในงบการเงินนี้
  ได้จัดทำขึ้นเพื่อให้เป็นไปตามข้อกำหนดในคำสั่งนายทะเบียนลงวันที่ 6 มีนาคม 2545
  ออกตามความในพระราชบัญญัติบัญชีปี 2543

  งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

  ในเดือนตุลาคม 2549 สภาวิชาชีพได้ออกประกาศสภาวิชาชีพบัญชีฉบับที่ 26/2549
  เรื่องมาตรฐานการบัญชีฉบับที่ 44 เรื่อง
  งบการเงินรวมและการบัญชีสำหรับเงินลงทุนในบริษัทย่อย (แก้ไขเพิ่มเติมครั้งที่ 1)
  โดยให้แก้ไขการบันทึกบัญชีเงินลงทุนในบริษัทย่อย กิจการที่มีอำนาจควบคุมร่วม
  และบริษัทร่วมในงบการเงินเฉพาะกิจการจากวิธีส่วนได้เสียมาเป็นวิธีราคาทุน
  โดยกิจการที่ไม่ประสงค์จะใช้วิธีราคาทุนในปี 2549 ก็ให้ใช้วิธีส่วนได้เสียตามเดิมจนถึงสิ้นปี
  2549 และให้ใช้วิธีราคาทุนตั้งแต่วันที่ 1 มกราคม 2550 ทั้งนี้บริษัทฯ
  เลือกที่จะเปลี่ยนแปลงวิธีการบันทึกบัญชีในปี 2550 เป็นต้นไป

  นโยบายการบัญชีที่สำคัญของบริษัทฯ และบริษัทย่อย โดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อบริษัทฯได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง
  เงินปันผลรับถือเป็นรายได้เมื่อมีสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

  (ง) รายได้ค่าบริหารโครงการ

  รายได้ค่าบริหารโครงการเอื้ออาทรถือเป็นรายได้ตามยอดขายกรมธรรม์ประกันภัยเอื้ออาทรในแต่ละไตรมาส
  โดยรายได้ค่าบริหารโครงการคำนวณตามอัตราร้อยละของเบี้ยประกันภัยรับภายใต้สัญญาการเข้าร่วมรับประกันภัยโครงการประกันภัยอุบัติเหตุเอื้ออาทร

  (จ) รายได้ค่าบริหารโครงการ

  รายได้ค่าบริการรับรู้เมื่อได้ให้บริการแล้ว โดยพิจารณาถึงขั้นความสำเร็จของงาน

-   เงินสดและรายการเทียบเท่าเงินสด

  เงินสดและรายการเทียบเท่าเงินสดในงบกระแสเงินสดหมายถึงเงินสด
  เงินฝากธนาคารและเงินลงทุนระยะสั้นที่มีสภาพคล่องสูง
  ซึ่งถึงกำหนดจ่ายคืนภายในระยะเวลาไม่เกิน 3
  เดือนนับจากวันที่ได้มาและไม่มีข้อจำกัดในการเบิกใช้

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ตามกฎเกณฑ์ในประกาศกระทรวงพาณิชย์
  เรื่องการจัดสรรเงินสำรองเพื่อการเสี่ยงภัยดังนี้ :

  การประกันอัคคีภัย รถยนต์และภัยเบ็ดเตล็ด

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันชีวิต

  เงินสำรองประกันภัยเป็นเงินสำรองสำหรับกรมธรรม์ที่มีระยะเวลาน้อยกว่าหรือเท่ากับ 1 ปี
  คำนวณโดยสำรองเต็มจำนวนเบี้ยประกันภัยที่ไม่ถือเป็นรายได้ตามระยะเวลาคุ้มครอง

-   สำรองค่าสินไหมทดแทนและค่าสินไหมทดแทนค้างจ่าย

  บริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อตามจำนวนที่บริษัทผู้เอาประกันภัยต่อแจ้ง

  บริษัทฯ ได้ตั้งสำรองเพิ่มเติมในอัตราร้อยละ 2.5
  ของเบี้ยประกันภัยต่อรับสุทธิย้อนหลังสิบสองเดือน
  เพื่อให้เป็นไปตามประกาศกระทรวงพาณิชย์เรื่องการจัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัทฯ

  นอกจากนี้ บริษัทฯ ได้ตั้งสำรองค่าสินไหมทดแทนของการประกันอัคคีภัย
  การประกันภัยทางทะเลและขนส่งและการประกันภัยเบ็ดเตล็ดเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากการพิจารณาของฝ่ายบริหารโดยอาศัยประสบการณ์ในอดีตและได้บวกกลับในการคำนวณภาษีเงินได้นิติบุคคล

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีในงวดบัญชีที่เกิดรายการ

-   เงินลงทุนในหลักทรัพย์

  เงินลงทุนในหลักทรัพย์เพื่อค้าแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนในงบกำไรขาดทุน

  เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุนตัดจำหน่าย

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงในราคาทุนสุทธิจากค่าเผื่อการด้อยค่า
  (ถ้ามี)

  เงินลงทุนในบริษัทย่อยในงบการเงินเฉพาะบริษัทฯ
  และเงินลงทุนในบริษัทร่วมแสดงมูลค่าตามวิธีส่วนได้เสีย

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อล่าสุด ณ
  วันทำการสุดท้ายของปีของตลาดหลักทรัพย์แห่งประเทศไทย
  มูลค่ายุติธรรมของตราสารหนี้ถือพื้นฐานจากการคำนวณอัตราผลตอบแทนหรือราคาจากสมาคมตลาดตราสารหนี้ไทยแล้วแต่กรณี
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

  บริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

  ในกรณีที่มีการโอนเปลี่ยนประเภทเงินลงทุน บริษัทฯ
  จะปรับเปลี่ยนราคาของเงินลงทุนใหม่โดยใช้มูลค่ายุติธรรม ณ
  วันที่มีการโอนเปลี่ยนประเภทเงินลงทุน ผลแตกต่างระหว่างราคาตามบัญชีและมูลค่ายุติธรรม ณ
  วันโอนได้บันทึกเป็นรายการกำไร (ขาดทุน) ในงบกำไรขาดทุนหรือแสดงเป็นส่วนเกิน (ต่ำกว่า)
  ทุนจากการเปลี่ยนแปลงมูลค่าในส่วนของผู้ถือหุ้นแล้วแต่ประเภทของเงินลงทุนที่มีการโอนเปลี่ยน

-   อุปกรณ์และค่าเสื่อมราคา

  อุปกรณ์แสดงตามราคาทุนหลังจากหักค่าเสื่อมราคาสะสมและค่าเผื่อการด้อยค่าของสินทรัพย์
  (ถ้ามี)

  ค่าเสื่อมราคาของอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้

  ส่วนปรับปรุงสินทรัพย์เช่า - 10 ปี, 3 ปี (ตามอายุสัญญาเช่า)

  รถยนต์ - 5 ปี

  เครื่องตกแต่งและเครื่องใช้สำนักงาน - 5 ปี

  คอมพิวเตอร์ - 3 ปี, 5ปี

-   สินทรัพย์ไม่มีตัวตนและค่าตัดจำหน่าย

  สินทรัพย์ไม่มีตัวตนแสดงตามราคาทุนหลังจากหักค่าตัดจำหน่ายสะสม
  ค่าตัดจำหน่ายคำนวณจากราคาทุนของสินทรัพย์นั้น
  โดยวิธีเส้นตรงตามอายุการใช้ประโยชน์โดยประมาณของสินทรัพย์ไม่มีตัวตนดังต่อไปนี้

  โปรแกรมคอมพิวเตอร์ - 5ปี, 10ปี

-   รายการธุรกิจกับบุคคลหรือกิจการที่เกี่ยวข้องกัน

  บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
  หรือถูกควบคุมโดยบริษัทฯ ไม่ว่าจะเป็นโดยทางตรงหรือทางอ้อม
  หรืออยู่ภายใต้การควบคุมเดียวกันกับบริษัทฯ

  นอกจากนี้บุคคลหรือกิจการที่เกี่ยวข้องยังหมายรวมถึงบริษัทร่วมหรือบุคคลซึ่งมีอิทธิพลอย่างเป็นสาระสำคัญกับบริษัทฯ
  ผู้บริหารสำคัญ กรรมการหรือพนักงานของบริษัทฯ
  ที่มีอำนาจในการวางแผนและควบคุมการดำเนินงานของบริษัทฯ

-   เงินค้างรับเกี่ยวกับการประกันภัยต่อ

  เงินค้างรับเกี่ยวกับการประกันภัยต่อแสดงด้วยมูลค่าสุทธิที่จะได้รับ บริษัทฯ
  บันทึกค่าเผื่อหนี้สงสัยจะสูญสำหรับผลขาดทุน
  โดยประมาณที่อาจเกิดขึ้นจากจำนวนที่คาดว่าจะเรียกเก็บไม่ได้จากเงินค้างรับเกี่ยวกับการประกันภัยต่อทั้งสิ้นที่มีอยู่
  ซึ่งโดยทั่วไปพิจารณาจากประสบการณ์การเรียกเก็บเงินและการวิเคราะห์อายุของเงินค้างรับเกี่ยวกับการประกันภัยต่อ

-   ภาษีเงินได้รอตัดบัญชี

-   ภาษีเงินได้ตามแบบแสดงรายการ

  บริษัทฯ
  และบริษัทย่อยบันทึกภาษีเงินได้โดยคำนวณจากกำไรสุทธิทางภาษีตามกฎหมายภาษีอากรที่เกี่ยวข้อง

-   ภาษีเงินได้รอการตัดบัญชี

  ภาษีเงินได้รอการตัดบัญชีคำนวณขึ้นจากผลแตกต่างชั่วคราวระหว่างราคาตามบัญชีของสินทรัพย์และหนี้สิน
  ณ วันที่ในงบดุลกับฐานภาษีของสินทรัพย์และหนี้สินนั้น โดยใช้อัตราภาษีที่มีผลบังคับใช้ ณ
  วันที่ในงบดุล

  บริษัทฯ
  รับรู้หนี้สินภาษีเงินได้รอการตัดบัญชีสำหรับผลแตกต่างชั่วคราวที่ต้องเสียภาษีและรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี
  รวมทั้งผลขาดทุนทางภาษีที่ยังไม่ได้ใช้ ทั้งนี้บริษัทฯ
  จะรับรู้สินทรัพย์ภาษีเงินได้รอการตัดบัญชีก็ต่อเมื่อมีความเป็นไปได้ค่อนข้างแน่ที่บริษัทฯ
  จะมีกำไรทางภาษีในอนาคตเพียงพอสำหรับผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

  บริษัทฯ จะทบทวนมูลค่าตามบัญชีของสินทรัพย์ภาษีเงินได้รอการตัดบัญชี ณ ทุกวันที่ในงบดุล
  และจะปรับลดมูลค่าตามบัญชีดังกล่าวเมื่อมีความเป็นไปได้ค่อนข้างแน่ว่าบริษัทฯ
  จะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

  บริษัทฯ จะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้น
  หากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

-   เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
  ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   การด้อยค่าของสินทรัพย์

  ณ วันที่ในงบดุล บริษัทฯ จะประเมินว่ามีข้อบงชี้ของสินทรัพย์ว่ามีการด้อยค่าหรือไม่
  หากสินทรัพย์นั้นมีข้อบ่งชี้ของการด้อยค่า บริษัทฯ จะประมาณมูลค่าที่คาดว่าจะได้รับคืนของสินทรัพย์
  หากราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
  จะลดมูลค่าของสินทรัพย์นั้นลงให้เท่ากับมูลค่าที่คาดว่าจะได้รับคืน
  และรับรู้ผลขาดทุนจากการด้อยค่าของสินทรัพย์ในงบกำไรขาดทุน
  มูลค่าที่คาดว่าจะได้รับคืนของสินทรัพย์หมายถึงราคาขายสุทธิหรือมูลค่าจากการใช้ของสินทรัพย์นั้นแล้วแต่จำนวนใดจะสูงกว่า

-   ผลประโยชน์ของพนักงาน

  ค่าใช้จ่ายเกี่ยวกับเงินเดือน ค่าจ้าง โบนัส
  และเงินสมทบกองทุนประกันสังคมและกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

  บริษัทฯ ได้ออกใบสำคัญแสดงสิทธิที่จะซื้อหุ้นให้แก่กรรมการและพนักงานของบริษัทฯ
  ซึ่งจะบันทึกรายการในงบการเงินเมื่อมีการใช้สิทธิ

-   การใช้ประมาณการทางการบัญชี

  ในการจัดทำงบการเงินให้เป็นไปตามหลักการบัญชีที่รับรองทั่วไป
  ในบางสถานการณ์ฝ่ายบริหารอาจต้องใช้การประมาณและการตั้งสมมติฐาน
  ซึ่งมีผลกระทบต่อจำนวนเงินที่แสดงในงบการเงินและหมายเหตุประกอบงบการเงิน
  ด้วยเหตุนี้ผลที่เกิดขึ้นจริงจึงอาจแตกต่างไปจากจำนวนที่ประมาณไว้

บริษัท ไทยรับประกันภัยต่อ จำกัด (มหาชน) และบริษัทย่อย

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2549      %       2548      %       2547      %

  เงินลงทุนในหลักทรัพย์                                                           

  พันธบัตรและตั๋วเงินคลัง            235.1     5.1     668.1     14.4    558.4     12.7

  หุ้นทุน                         1,036.8   22.4    764.9     16.5    1,143.0   25.9

  หุ้นกู้                          609.7     13.2    436.7     9.4     526.8     11.9

  ตั๋วเงิน                        288.5     6.3     410.5     8.8     220.0     5.0

  หน่วยลงทุน                     1,134.2   24.5    1,191.6   25.6    1,084.3   24.5

  รวมเงินลงทุนในหลักทรัพย์          3,304.3   71.5    3,471.8   74.7    3,532.5   80.0

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          3.0       0.1     0.6       -       0.8       -

  อื่น ๆ                         1.0       -       1.0       -       1.0       -

                               4.0       0.1     1.6       -       1.8       -

                                                                             

  เงินลงทุนในบริษัทร่วม             24.6      0.5     24.0      0.5     23.4      0.5

  เงินสดและเงินฝากสถาบันการเงิน    351.8     7.6     99.9      2.2     126.2     2.9

  อุปกรณ์และสิทธิการเช่า-สุทธิ        47.7      1.0     34.6      0.8     37.0      0.8

  เงินวางไว้จากประกันภัยต่อ         392.2     8.5     397.0     8.6     382.3     8.7

  เงินค้างรับเกี่ยวกับการประกันภัยต่อ   244.0     5.3     186.1     4.0     141.0     3.2

  รายได้จากการลงทุนค้างรับ         22.2      0.5     16.2      0.3     25.1      0.6

  สินทรัพย์อื่น                                                                   

  สินทรัพย์ภาษีเงินได้รอตัดบัญชี        187.0     4.0     210.5     4.5     98.3      2.2

  เงินค้ำประกัน                   -                 -         -       -         -

  อื่น ๆ                         44.0      1.0     206.6     4.4     49.9      1.1

  รวมสินทรัพย์                    4,621.8   100.0   4,648.5   100.0   4,417.5   100.0

                                                                             
  ---------------------------- --------- ------- --------- ------- --------- -------

  ---------------------------------------- --------- ------- --------- ------- --------- -------
                                           2549      %       2548      %       2547      %

  หนี้สิน                                                                                   

  เงินสำรองประกันชีวิต                         147.5     3.2     136.7     2.9     87.2      2.0

  เงินสำรองเบี้ยประกันภัยที่ยังไม่ถือเป็นรายได้        933.0     20.2    868.3     18.7    811.6     18.4

  สำรองค่าสินไหมทดแทนและค่าสินไหมทดแทนค้างจ่าย   870.2     18.8    870.2     18.7    758.0     17.1

  เงินถือไว้จากการประกันภัยต่อ                   16.8      0.4     8.5       0.2     9.6       0.2

  เงินค้างจ่ายเกี่ยวกับการประกันภัยต่อ              125.4     2.7     144.9     3.1     214.1     4.9

  หนี้สินอื่น                                                                                 

  ภาษีเงินได้นิติบุคคลค้างจ่าย                     65.8      1.4     95.0      2.0     15.6      0.4

  หนี้สินภาษีเงินได้รอตัดบัญชี                      37.4      0.8     68.3      1.5     92.9      2.1

  อื่น ๆ                                     73.4      1.6     97.0      2.1     67.9      1.5

  รวมหนี้สิน                                  2,269.5   49.1    2,288.9   49.2    2,056.9   46.6

                                                                                         

  ส่วนของผู้ถือหุ้น                                                                            

  ทุนเรือนหุ้น                                                                               

  ทุนจดทะเบียน                               1,187.8           1,187.8           1,187.8   

  ทุนที่ออกและชำระแล้ว                         1,187.4   25.7    1,180.2   25.4    1,166.9   26.4

  ส่วนเกินมูลค่าหุ้น                             163.4     3.5     161.5     3.5     155.9     3.5

  ส่วนเกินทุนจากการเปลี่ยนแปลงมูลค่าเงินลงทุน       41.9      0.9     106.8     2.3     190.0     4.3

  เงินรับล่วงหน้าค่าหุ้นจากการใช้ใบสำคัญแสดงสิทธิ     -         -       1.5       -       2.9       0.1

  กำไรสะสม                                                                               

  จัดสรรแล้ว                                                                               

  - สำรองตามกฎหมาย                         126.8     2.7     125.0     2.7     123.4     2.8

  - สำรองทั่วไป                              106.0     2.3     106.0     2.3     106.0     2.4

  - สำรองฉุกเฉิน                             44.0      1.0     44.0      1.0     44.0      1.0

  ยังไม่ได้จัดสรร                              664.4     14.4    629.1     13.5    571.5     12.9

  รวมส่วนของผู้ถือหุ้นของบริษัทฯ                   2,333.9   50.5    2,354.2   50.7    2,360.6   53.4

  ส่วนของผู้ถือหุ้นส่วนน้อยของบริษัทย่อย              18.4      0.4     5.4       0.1     -         -

  รวมส่วนของผู้ถือหุ้น                           2,352.3   50.9    2,359.6   50.8    2,360.6   53.4

  รวมหนี้สินและส่วนของผู้ถือหุ้น                    4,621.8   100.0   4,648.5   100.0   4,417.5   100.0

                                                                                         
  ---------------------------------------- --------- ------- --------- ------- --------- -------

งบกำไรขาดทุนรวม

(หน่วย: ล้านบาท)

  ------------------------------------------------------------- ----------- ------- ----------- -------- ----------- -------
                                                                2549        %       2548        %        2547        %

  รายได้จากการรับประกันภัยต่อ                                                                                             

  เบี้ยประกันภัยต่อ                                                  4,023.9             3,763.7              3,395.0     

  หัก: เบี้ยประกันภัยต่อช่วง                                           (1,410.9)           (1,219.6)            (1,112.6)   

  เบี้ยประกันภัยรับสุทธิ                                               2,613.0     103.0   2,544.1     104.4    2,282.4     106.9

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   (75.5)      (3.0)   (106.2)     (4..4)   (146.4)     (6.9)
  (ลด) จากปีก่อน                                                                                                       

  รวมรายได้จากการรับประกันภัยต่อ                                     2,537.5     100.0   2,437.9     100.0    2,136.0     100.0

  ค่าใช้จ่ายในการรับประกันภัยต่อ                                                                                            

  ค่าสินไหมทดแทนที่เกิดขึ้นระหว่างปี                                     1,133.7     44.7    1,095.9     44.9     813.2       38.1

  ค่าจ้างและบำเหน็จ                                                948.1       37.4    938.0       38.5     928.8       43.4

  ค่าใช้จ่ายอื่น                                                     16.5        0.6     8.9         0.4      7.9         0.4

  รวมค่าใช้จ่ายในการรับประกันภัยต่อ                                    2,098.3     82.7    2,042.8     83.8     1,749.9     81.9

  กำไรจากการรับประกันภัยต่อ                                         439.2       17.3    395.1       16.2     386.1       18.1

  รายได้จากการลงทุน                                                                                                    

  ดอกเบี้ยและเงินปันผล                                              173.6       6.8     160.7       6.6      248.3       11.6

  กำไร จากการลงทุนในหลักทรัพย์                                      128.2       5.1     198.7       8.2      21.0        1.0

  โอนกลับ(ขาดทุน)จากการด้อยค่าของเงินลงทุน                            0.1         -       0.9         -        0.1         -

  รวมรายได้จากการลงทุน                                            301.9       11.9    360.3       14.8     269.4       12.6

  ค่าใช้จ่ายในการลงทุน                                              (9.6)       (0.4)   (7..2)      (0.3)    (8.4)       (0.4)

  รวมกำไรจากการลงทุน                                             292.3       11.5    353.1       14.5     261.0       12.2

  รวมกำไรจากการรับประกันภัยต่อและจากการลงทุน                         731.5       28.8    748.2       30.7     647.1       30.3

  รายได้จากการให้บริการ                                            27.2        1.1     14.8        0.6                  

  ค่าใช่จ่ายในการให้บริการ                                           (28.6)      (1.1)   (13.2)      (0.5)                

  รวมกำไรจากการให้บริการ                                          (1.4)       -       1.6         0.1                  

  ส่วนแบ่งผลกำไร(ขาดทุน)จากบริษัทร่วม                                 1.8         0.1     (0.2)       -        (1.8)       (0.1)

  รายได้ค่าบริหารโครงการ                                           1.3         -       1.4         -        2.6         0.1

  รายได้อื่น                                                       2.3         0.1     2.0         0.1      3.5         0.2

  ค่าใช้จ่ายการดำเนินงาน                                                                                                 

  ค่าใช้จ่ายเกี่ยวกับพนักงาน                                           76.1        3.0     77.0        3.1      73.4        3.4

  ค่าใช้จ่าย เกี่ยวกับอาคารสถานที่และอุปกรณ์                              12.8        0.5     14.1        0.6      12.8        0.6

  ค่าภาษีอากร                                                     0.1         -       0.1         -        0.1         -

  (โอนกลับ)หนี้สงสัยจะสูญ                                            (2.2)       (0.1)   1.6         0.1      -           -

  ค่าตอบแทนกรรมการ                                               9.9         0.4     9.9         0.4      8.5         0.4

  ค่าใช้จ่ายอื่น                                                     24.8        1.0     22.3        0.9      25.6        1.2

  รวมค่าใช้จ่ายการดำเนินงาน                                         121.4       4.8     125.0       5.1      120.4       5.6

  กำไรก่อนภาษีเงินได้                                               614.0       24.2    628.1       25.8     531.0       24.9

  ภาษีเงินได้นิติบุคคล                                                (148.8)     (5.9)   (145.1)     (6.0)    (80.7)      (3.8)

  กำไรสุทธิของบริษัทฯ                                               465.3       18.3    483.0       19.8     450.3       21.1

  กำไรสุทธิส่วนที่เป็นของผู้ถือหุ้นส่วนน้อย                                  (3.0)       (0.1)   (1.2)       -        -           -

  กำไรสุทธิสำหรับปี                                                 462.3       18.2    481.8       19.8     450.3       21.1

  กำไรต่อหุ้นพื้นฐาน (บาท)                                           0.391               0.410                0.387       

  กำไรสุทธิปรับลด (บาท)                                            0.390               0.407                0.382       
  ------------------------------------------------------------- ----------- ------- ----------- -------- ----------- -------

งบกระแสเงินสด

  (หน่วย : ล้านบาท)

  ---------------------------------------------------- ----------- -----------
                                                       2549        2548

  กระแสเงินสดจากกิจกรรมดำเนินงาน                                      

  เงินประกันภัยรับสุทธิจากการประกันภัยต่อ                       2,570.8     2,404.5

  ค่าสินไหมทดแทนสุทธิจากการประกันภัยต่อ                       (1,133.7)   (983.7)

  ค่าจ้างและบำเหน็จสุทธิจากการประกันภัยต่อ                     (948.1)     (938.0)

  รายได้ (ค่าใช้จ่าย) จากการประกันภัยอื่น                      (16.5)      (8.9)

  รายได้จากการลงทุยสุทธิ                                   284.6       328.9

  รายได้อื่น                                              27.9        17.9

  ค่าใช้จ่ายในการดำเนินงาน                                 (168.4)     (119.5)

  ภาษีเงินได้                                             (163.9)     (174.9)

  อื่น ๆ                                                 1.5         19.3

  เงินสดสุทธิได้มาจากกิจกรรมดำเนินงาน                        454.2       545.6

  กระแสเงินสดได้มา (ใช้ไป) จากกิจกรรมลงทุน                              

  กระแสเงินสดได้มา                                                   

  เงินลงทุนในหลักทรัพย์                                     2,851.0     3,055.7

  เงินให้กู้ยืม                                             1.1         0.5

  เงินลงทุนอื่น                                            1.2         0.6

  อุปกรณ์                                                1.9         1.8

  เงินสดได้มาจากกิจกรรมลงทุน                               2,855.2     3,058.6

  กระแสเงินสดใช้ไป                                                   

  เงินลงทุนในหลักทรัพย์                                     (2,990.5)   (2,839.5)

  เงินให้กู้ยืม                                             (3.4)       (0.3)

  เงินลงทุนอื่น                                            -           (2.7)

  อุปกรณ์                                                (15.0)      (5.6)

  เงินสดใช้ไปในกิจกรรมลงทุน                                (3,008.9)   (2,848.1)

  เงินสดสุทธิใช้ไปในกิจกรรมลงทุน                             (153.7)     210.6

  กระแสเงินสดได้มา (ใช้ไป) จากกิจกรรมจัดหาเงิน                           

  เงินสดรับจากการเพิ่มทุน                                   7.6         20.6

  เงินปันผลจ่าย                                           (425.7)     (422.6)

  เงินสดสุทธิใช้ไปในกิจกรรมจัดหาเงิน                          (418.1)     (402.0)

  เงินสดและรายการเทียบเท่าเงินสดเพิ่มขึ้น (ลดลง) สุทธิ           (117.6)     354.2

  เงินสดและรายการเทียบเท่าเงินสด ณ วันต้นปี                   510.4       156.2

  เงินสดและรายการเทียบเท่าเงินสด ณ วันปลายปี                 392.8       510.4
  ---------------------------------------------------- ----------- -----------

  อัตราส่วนทางการเงิน

+---------------------------------------------+-------+-------+-------+
|                                             | 2549  | 2548  | 2547  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.74  | 0.81  | 0.62  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 68    | 61    | 65    |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 64.94 | 67.59 | 67.23 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 44.68 | 44.95 | 38.07 |
+---------------------------------------------+-------+-------+-------+
| อัตรากำไรขั้นต้น (%)                            | 16.81 | 15.53 | 16.92 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 41.56 | 42.19 | 46.31 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 8.08  | 9.69  | 7.00  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 1.11  | 1.08  | 0.95  |
+---------------------------------------------+-------+-------+-------+
| อัตรากำไรสุทธิ (%)                             | 10.77 | 11.70 | 12.30 |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 19.72 | 20.44 | 18.68 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 10.04 | 10.63 | 10.18 |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 0.93  | 0.91  | 0.83  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 0.97  | 0.97  | 0.87  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 0.84  | 0.74  | 0.70  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.46  | 0.37  | 0.38  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.23  | 0.19  | 0.20  |
+---------------------------------------------+-------+-------+-------+
| อัตราการจ่ายเงินปันผล (%)                       | 91.71 | 88.18 | 93.35 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
|  (คำนวณตามมูลค่าที่ตราไว้หุ้นละ 1 บาทเพื่อเปรียบเทียบ) |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 1.97  | 1.99  | 2.02  |
+---------------------------------------------+-------+-------+-------+
| กำไรสุทธิต่อหุ้น (บาท)                           | 0.39  | 0.41  | 0.39  |
+---------------------------------------------+-------+-------+-------+
| เงินปันผลต่อหุ้น (บาท)                           | 0.36  | 0.36  | 0.36  |
+---------------------------------------------+-------+-------+-------+

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  หลังจากที่ตลาดประกันภัยและประกันภัยต่อของโลกในช่วง 4-5 ปีมานี้
  ประสบปัญหาขาดทุนจากการรับประกันภัยจากความเสียหายที่เพิ่มสูงขึ้นมากจากเหตุการณ์วินาศกรรมในสหรัฐอเมริกาเมื่อวันที่
  11 กันยายน 2544 และการเกิดมหันตภัยธรรมชาติตามมาหลายครั้ง
  เช่นเหตุการณ์สึนามิในเอเชียตะวันออกเฉียงใต้และเอเชียใต้
  พายุเฮอริเคนที่พัดถล่มสหรัฐอเมริกาหลายลูก และภาวะตกต่ำของตลาดเงินและตลาดหุ้น
  ทำให้มีบริษัทประกันภัยและบริษัทประกันภัยต่อหลาย ๆ แห่งประสบภาวะขาดทุนจนต้องปิดตัวลง
  และบริษัทที่ยังคงประกอบกิจการอยู่ได้นั้น
  ส่วนใหญ่ก็มีฐานะการเงินที่อ่อนแอลงจนถึงขั้นต้องเพิ่มทุนเพื่อพยุงฐานะเงินกองทุนนั้น

  มาในปี 2549 สถานะการณ์ตลาดประกันภัยและประกันภัยต่อของโลกโดยรวมเริ่มกระเตื้องดีขึ้น
  จากการไม่มีมหันตภัยรายใหญ่ไม่ว่าจะเป็นภัยธรรมชาติหรือภัยจากการกระทำของมนุษย์เกิดขึ้นมากอย่างเช่นในปีก่อน
  ๆ ช่วยทำให้ธุรกิจประกันภัยเริ่มฟื้นตัว
  บริษัทประกันภัยและประกันภัยต่อหลายแห่งมีฐานะการเงินที่มั่นคงขึ้น
  จนได้รับการปรับเพิ่มอันดับเครดิต แต่การที่จะพลิกฟื้นให้มีฐานะการเงินกลับมาดีดังเดิมนั้น
  คงต้องใช้เวลาอีกพอสมควร

  สำหรับผลการดำเนินงานของบริษัทฯ ในปี 2549 นี้นั้น
  นับได้ว่าเป็นปีที่มีผลประกอบการที่น่าพอใจอีกปีหนึ่ง บริษัทฯ
  ยังคงสามารถรักษาระดับการเจริญเติบโตได้ในหลาย ๆ ด้าน
  แม้ว่ากำไรสุทธิจากการดำเนินงานในปี 2549 จะลดลงเล็กน้อยในอัตราร้อยละ 4 เมื่อเทียบกับปี
  2548 เหลือจำนวน 462 ล้านบาท
  ตามการลดลงของรายได้จากการลงทุนที่เกิดจากความซบเซาของตลาดหลักทรัพย์ก็ตาม แต่บริษัทฯ
  ยังสามารถรักษาอัตราผลตอบแทนต่อส่วนของผู้ถือหุ้นให้เป็นไปตามเป้าหมายที่กำหนดไว้ที่อัตราร้อยละ
  20 ได้อย่างต่อเนื่องอีกปีหนึ่ง นอกจากนี้เป็นที่น่ายินดีว่าบริษัทฯ
  ยังได้รับการปรับเพิ่มอันดับเครดิตความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิตชั้นนำของโลกคือ
  สแตนดาร์ดแอนด์พัวส์ (S&P’s) จากเดิมที่ระดับ BBB + (ดี) แนวโน้มมีเสถียรภาพ (Stable)
  เป็น BBB + (ดี) แนวโน้มเป็นบวก (Positive) และได้รับการคัดเลือกเข้ารอบสุดท้ายให้เป็น
  1 ใน 4 จากกว่า 60
  บริษัทที่จดทะเบียนในตลาดหลักทรัพย์ในหมวดสถาบันการเงินให้เข้ารับรางวัล Best
  Performance Award ในงาน SET Awards ที่จัดโดยตลาดหลักทรัพย์ได้เป็นปีที่สองติดต่อกัน

  ผลการรับประกันภัยในรอบปี 2549 บริษัทฯ และบริษัทย่อย มีเบี้ยประกันภัยต่อรับรวมทั้งสิ้น
  4,024 ล้านบาท เพิ่มขึ้นร้อยละ 7 เบี้ยประกันภัยต่อรับสุทธิ 2,613 ล้านบาท เพิ่มขึ้นร้อยละ 3
  มีกำไรจากการรับประกันภัยหลังหักค่าใช้จ่ายดำเนินงานจำนวน 318 ล้านบาท
  เพิ่มขึ้นจากปีที่ผ่านมาร้อยละ 23
  อันเป็นผลจากการทำธุรกิจที่มุ่งเน้นตลาดประกันภัยในประเทศที่เป็นตลาดที่ให้ผลตอบแทนที่ดีเป็นหลักมาอย่างต่อเนื่องตลอดมา
  จึงทำให้ไม่ได้รับผลกระทบด้านลบจากตลาดประกันภัยของโลก
  อีกทั้งสามารถฉกฉวยโอกาสจากการฟื้นตัวของเศรษฐกิจของประเทศ
  การเพิ่มขึ้นของโครงการขนาดใหญ่
  การแข็งตัวของอัตราเบี้ยประกันภัยและจากการที่ขีดความสามารถในการรับประกันภัยต่อ
  (Reinsurance Capacity) ของคู่แข่งที่เคยมีอยู่ได้หดหายไป
  ทำให้สามารถสอดแทรกเข้าไปเลือกรับงานที่ดีได้เพิ่มขึ้น

  จากแนวความคิดเดิมที่ว่าประเทศไทยเป็นประเทศที่มีความเสี่ยงค่อนข้างต่ำต่อการเกิดภัยพิบัติที่เกิดจากธรรมชาติและเกิดจากการกระทำของมนุษย์ที่สร้างความเสียหายรุนแรง
  เช่น แผ่นดินไหว ภูเขาไฟระเบิด พายุ หรือภัยจากการก่อการร้าย เป็นต้น
  ได้เริ่มเปลี่ยนแปลงไป นับแต่เกิดเหตุการณ์สึนามิในปลายเดือนธันวาคม 2547
  เหตุการณ์น้ำท่วมครั้งใหญ่หลายครั้งในปี 2548 และ 2549
  และภัยจากการก่อการร้ายที่ขยายวงกว้างขึ้นในช่วง 3 ปีที่ผ่านมา
  ที่ก่อให้เกิดความสูญเสียทั้งชีวิตและทรัพย์สินในวงกว้าง ในฐานะที่บริษัทฯ
  เป็นบริษัทประกันภัยต่อที่มุ่งรับงานจากแหล่งงานในประเทศเป็นหลัก
  ย่อมจะได้รับผลกระทบที่อาจเกิดความเสียหายที่มีวงเงินสูง ๆ อย่างหลีกเลี่ยงไม่ได้ ฉะนั้น
  เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบเองสูงสุดให้อยู่ในจำนวนที่เหมาะสมกับฐานะทางการเงิน บริษัทฯ
  จึงได้บริหารจัดการความเสี่ยง ด้วยการซื้อประกันภัยต่อแบบความเสียหายส่วนเกิน (Excess of
  Loss Protection) เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบเองสูงสุดไว้ ซึ่งในปี 2549 บริษัทฯ
  ได้ทำการซื้อประกันภัยต่อความเสียหายส่วนเกินดังนี้

  ------------------ ------------------ ------------------------ ---------------
  ประเภท             รับผิดชอบเองส่วนแรก   ความเสียหายส่วนเกินคุ้มครอง   รวม

  อัคคีภัย              90 ล้านบาท          2,410 ล้านบาท             2,500 ล้านบาท

  ภัยทางทะเล          20 ล้านบาท          480 ล้านบาท               500 ล้านบาท

  ภัยเบ็ดเตล็ด          50 ล้านบาท          250 ล้านบาท               300 ล้านบาท
  ------------------ ------------------ ------------------------ ---------------

  จากการประเมิน
  คาดว่าความคุ้มครองนี้เพียงพอที่จะรองรับผลกระทบจากเหตุการณ์ภัยพิบัติที่เกิดขึ้นอย่างไม่คาดคิดได้เป็นอย่างดี
  นอกจากนี้ ในปี 2549 บริษัทฯ ได้จ้างให้ทางสถาบันการศึกษาที่มีชื่อเสียงแห่งหนึ่งให้จัดทำ
  “โครงการวิจัยและพัฒนาระบบการบริหารความเสี่ยงองค์กร”
  เพื่อใช้เป็นแนวทางในการปรับปรุงแนวทางในการบริหารจัดการความเสี่ยงของบริษัทฯ
  ให้เกิดประสิทธิภาพมากยิ่งขึ้น ซึ่งคาดว่าจะแล้วเสร็จในปี 2550

  ด้านรายได้จากการลงทุนมีจำนวน 294 ล้านบาท ลดลงจากงวดเดียวกันของปีก่อนร้อยละ 17
  ตามการลดลงของกำไรจากการลงทุนในหลักทรัพย์

  ปัจจัยที่เอื้อให้บริษัทฯ ยังคงมีผลการดำเนินงานที่เติบโตได้อย่างต่อเนื่อง
  ไม่ว่าเศรษฐกิจของประเทศจะอยู่ในภาวะใดก็ตาม เกิดจากวิสัยทัศน์ในการทำธุรกิจของบริษัทฯ
  ที่มุ่งหวังผลสำเร็จและผลการดำเนินงานที่เติบโตขึ้นอย่างสม่ำเสมอในระยะยาว
  มีนโยบายที่มุ่งพัฒนาผลิตภัณฑ์และการบริการที่สามารถตอบสนองความต้องการของลูกค้ากลุ่มเป้าหมายในทุกระดับอย่างเป็นระบบทันความต้องการและต่อเนื่อง
  เน้นรับงานที่มีคุณภาพเพื่อให้สามารถรับเสี่ยงภัยไว้เองให้มากที่สุด
  มีการควบคุมค่าใช้จ่ายดำเนินงานให้อยู่ในระดับต่ำและสามารถแข่งขันได้
  มีการจัดสัดส่วนของภัยที่รับให้เหมาะสมสร้างความสมดุลให้เกิดกับพอร์ตของการรับประกันภัยเพื่อลดการพึ่งพิงการประกันภัยประเภทใดประเภทหนึ่งมากเกินไป
  มีการบริหารความเสี่ยงให้อยู่ในระดับที่เหมาะสมโดยอาศัยหลักวิชาการและข้อมูลสถิติมาช่วยกำหนดคัดเลือกประเภท
  ชนิดและวงเงินของแต่ละภัยที่จะรับ
  มีการเลือกซื้อประกันภัยประเภทการคุ้มครองความเสียหายส่วนเกิน (Excess of Loss
  Protection) จากตลาดสากล การลงทุนที่รอบคอบ มองการณ์ไกล
  สามารถปรับตัวได้เร็วตามสภาพตลาดเงินและตลาดทุนที่เปลี่ยนแปลงไป
  ใช้การลงทุนเป็นเครื่องมือเพื่อเสริมศักยภาพในการทำธุรกิจในระยะยาว
  ตามเป้าหมายที่จะปรับรูปแบบการประกอบธุรกิจจากการรับประกันภัยต่อแบบดั้งเดิม
  (Conventional Reinsurer) ให้เป็นผู้ให้บริการ (Service Provider)
  เพื่อสร้างแหล่งรายได้เพิ่มขึ้นโดยการให้บริการแก่ธุรกิจประกันภัยที่มีความหลากหลายขึ้น
  แทนที่จะให้บริการเฉพาะการประกันภัยต่อเท่านั้น
  ช่วยลดผลกระทบจากความผันผวนของผลการรับประกันภัยได้เป็นอย่างดี ดังจะเห็นได้ในช่วง 5
  ปีที่ผ่านมา บริษัทฯ
  ได้ทยอยจัดตั้งบริษัทย่อยและบริษัทร่วมหลายแห่งขึ้นมาเพื่อประกอบธุรกิจให้บริการ
  เพื่อผลักดันให้รายได้จากการบริการมีความสำคัญเพิ่มขึ้นจนเป็นรายได้หลักด้านหนึ่งนอกเหนือจากรายได้จากธุรกิจประกันภัยต่อด้านวินาศภัย
  ธุรกิจประกันภัยต่อด้านประกันชีวิต และการลงทุนที่มีอยู่ในปัจจุบัน

  นอกเหนือจากความสำเร็จที่น่าพอใจด้านผลประกอบการแล้ว
  ในเรื่องของการกำกับดูแลกิจการที่ดีและการมีส่วนร่วมในสังคม ก็เป็นเรื่องสำคัญที่ทางบริษัทฯ
  ได้ตระหนักและจะพัฒนาปรับปรุงให้ดียิ่งขึ้น ๆ ไปนั้น ในปี 2549 บริษัทฯ
  ได้รับใบประกาศเกียรติคุณจากตลาดหลักทรัพย์แห่งประเทศไทย ในงาน SET Awards 2006
  ในฐานะที่เป็นบริษัทจดทะเบียนที่สามารถรักษาความโดดเด่นในด้านการรายงานการปฏิบัติตามหลักการกำกับดูแลกิจการได้อย่างต่อเนื่องอีกปีหนึ่ง
  และได้รับการจัดอันดับให้อยู่ในกลุ่ม “ดีมาก”
  จากการประเมินการกำกับดูแลกิจการบริษัทจดทะเบียนไทยประจำปี 2549
  ที่จัดทำโดยสมาคมส่งเสริมสถาบันกรรมการบริษัทไทย (IOD) นอกจากนี้บริษัทฯ
  ยังได้รับรางวัลจากกรมการประกันภัย
  ในฐานะที่เป็นบริษัทประกันภัยผู้บำเพ็ญประโยชน์ต่อการพัฒนาธุรกิจประกันภัยประจำปี 2548
  อีกปีหนึ่ง ต่อเนื่องเป็นปีที่สามติดต่อกันด้วย

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ
  ยังคงมีรายได้จากการรับงานจากตลาดวินาศภัยในประเทศซึ่งให้ผลกำไรมากที่สุดเป็นหลัก
  เบี้ยประกันภัยต่อวินาศภัยจากแหล่งงานในประเทศในปี 2549 มีจำนวนทั้งสิ้น 3,688 ล้านบาท
  เพิ่มขึ้นร้อยละ 7 เบี้ยประกันภัยต่อรับสุทธิรวมมีจำนวน 2,286 ล้านบาท เพิ่มขึ้นร้อยละ 2
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 356 ล้านบาท ลดลงจากปี
  2548 ร้อยละ 1 สามารถสรุปได้ดังนี้

  (หน่วย : ล้านบาท)

+--------------------------------------+-----------+---------+--------+
|                                      | 2549      | 2548    | % เพิ่ม  |
|                                      |           |         | 49/48  |
+--------------------------------------+-----------+---------+--------+
| เบี้ยประกันภัยต่อรับ                       |           |         |        |
+--------------------------------------+-----------+---------+--------+
| อัคคีภัย                                | 2,205     | 2,172   | 1.5    |
+--------------------------------------+-----------+---------+--------+
| ภัยทางทะเล                            | 276       | 285     | (3.2)  |
+--------------------------------------+-----------+---------+--------+
| รถยนต์                                | 103       | 124     | (16.9) |
+--------------------------------------+-----------+---------+--------+
| เบ็ดเตล็ด                              | 1,104     | 872     | 26.6   |
+--------------------------------------+-----------+---------+--------+
| รวม                                  | 3,688     | 3,453   | 6.8    |
+--------------------------------------+-----------+---------+--------+
| เบี้ยประกันภัยต่อรับสุทธิ                    |           |         |        |
+--------------------------------------+-----------+---------+--------+
| อัคคีภัย                                | 1,274     | 1,325   | (3.8)  |
+--------------------------------------+-----------+---------+--------+
| ภัยทางทะเล                            |   196     | 202     | (3.0)  |
+--------------------------------------+-----------+---------+--------+
| รถยนต์                                | 102       | 123     | (17.1) |
+--------------------------------------+-----------+---------+--------+
| เบ็ดเตล็ด                              | 714       | 595     | 20.0   |
+--------------------------------------+-----------+---------+--------+
| รวม                                  | 2,286     | 2,245   | 1.8    |
+--------------------------------------+-----------+---------+--------+
| กำไร (ขาดทุน) จากการรับประกันภัยต่อ(1)    |           |         |        |
+--------------------------------------+-----------+---------+--------+
| อัคคีภัย                                | 195       | 87      | 125.6  |
+--------------------------------------+-----------+---------+--------+
| ภัยทางทะเล                            | 64        | 71      | (10.1) |
+--------------------------------------+-----------+---------+--------+
| รถยนต์                                | 36        | 52      | (30.3) |
+--------------------------------------+-----------+---------+--------+
| เบ็ดเตล็ด                              | 61        | 150     | (59.4) |
+--------------------------------------+-----------+---------+--------+
| รวม                                  | 356       | 360     | (0.9)  |
+--------------------------------------+-----------+---------+--------+
| อัตราความเสียหาย (%)                   |           |         |        |
+--------------------------------------+-----------+---------+--------+
| อัคคีภัย                                | 45.9      | 49.8    |        |
+--------------------------------------+-----------+---------+--------+
| ภัยทางทะเล                            | 26.0      | 23.6    |        |
+--------------------------------------+-----------+---------+--------+
| รถยนต์                                | 41.8      | 35.6    |        |
+--------------------------------------+-----------+---------+--------+
| เบ็ดเตล็ด                              | 50.3      | 42.1    |        |
+--------------------------------------+-----------+---------+--------+
| รวม                                  | 45.2      | 44.5    |        |
+--------------------------------------+-----------+---------+--------+
| อัตราส่วนรวมความเสียหายและค่านายหน้า (%)  |           |         |        |
+--------------------------------------+-----------+---------+--------+
| อัคคีภัย                                | 84.7      | 91.7    |        |
+--------------------------------------+-----------+---------+--------+
| ภัยทางทะเล                            | 67.4      | 66.6    |        |
+--------------------------------------+-----------+---------+--------+
| รถยนต์                                | 65.8      | 57.6    |        |
+--------------------------------------+-----------+---------+--------+
| เบ็ดเตล็ด                              | 86.9      | 73.7    |        |
+--------------------------------------+-----------+---------+--------+
| รวม                                  | 82.9      | 82.6    |        |
+--------------------------------------+-----------+---------+--------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับภายในประเทศ

  ผลการรับประกันภัยแต่ละประเภทเป็นดังนี้

  อัคคีภัย

  งานประกันอัคคีภัยในประเทศยังเป็นงานหลักของบริษัทฯ ที่มีสัดส่วนของเบี้ยประกันภัยต่อรับในปี
  2549 คิดเป็นร้อยละ 56 ของเบี้ยประกันวินาศภัยรับสุทธิจากแหล่งงานในประเทศ (ปี 2548
  มีสัดส่วนร้อยละ 59) เบี้ยประกันภัยต่อรับรวมจากการประกันอัคคีภัยในปี 2549 มีจำนวน 2,205
  ล้านบาท เพิ่มขึ้นร้อยละ 2 และเบี้ยประกันภัยรับสุทธิมีจำนวน 1,274 ล้านบาท ลดลงร้อยละ 4
  สาเหตุเกิดจาก

-   มีการปรับปรุงการรับงานที่มีทุนประกันภัยสูง ๆ
    ใหม่เพื่อลดผลกระทบต่อผลประกอบการโดยรวมในกรณีที่เกิดความเสียหายขึ้น

-   มีการเพิ่มสัดส่วนเบี้ยประกันภัยต่อช่วงกลับคืนให้บริษัทสมาชิกเพิ่มขึ้นในงานตามข้อตกลงของตลาด

-   ลดการรับงานที่มีผลตอบแทนไม่คุ้มค่าลง

  จากอัตราความเสียหายที่ลดต่ำลง ส่งผลให้บริษัทฯ
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 195 ล้านบาท เพิ่มขึ้น 108
  ล้านบาทหรือร้อยละ 126 เมื่อเทียบกับปี 2548
  อัตราส่วนรวมค่าเสียหายและค่านายหน้าจ่ายลดลงจากร้อยละ 91.7 ในปี 2548
  เป็นอัตราร้อยละ 84.7 ในปี 2549

  ภัยทางทะเล

  เบี้ยประกันภัยต่อรับของการประกันภัยทางทะเลจากแหล่งงานในประเทศในปี 2549 มีจำนวน
  276 ล้านบาท ลดลงร้อยละ 3 จากงวดเดียวกันของปีก่อน เบี้ยประกันภัยต่อรับสุทธิมีจำนวน 196
  ล้านบาท ลดลงร้อยละ 3 เช่นกัน
  ซึ่งเป็นไปตามสภาพตลาดที่ชะลอตัวลงและการลดการรับงานที่มีผลตอบแทนที่ไม่คุ้มค่าลง
  ผลการดำเนินงานโดยรวมยังเป็นไปด้วยดี
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 64 ล้านบาท ลดลงร้อยละ 10

  รถยนต์

  งานประกันภัยรถยนต์ในปี 2549 ส่วนใหญ่เป็นเบี้ยประกันภัยต่อจากงานตามข้อตกลงของตลาด
  ที่บริษัทฯ ตกลงรับงานในอัตราร้อยละ 5
  ของกรมธรรม์ทุกฉบับที่ออกตามพระราชบัญญัติคุ้มครองผู้ประสบภัยจากรถ บริษัทฯ
  มีเบี้ยประกันภัยต่อรับจำนวน 103 ล้านบาท ลดลงจากระยะเวลาเดียวกันของปีก่อนร้อยละ 17
  จากการที่ตลาดได้มีการยุบเลิกสัญญากองกลางรับประกันภัยรถจักรยานยนต์ภาคบังคับลง
  ผลการดำเนินงานยังอยู่ในเกณฑ์ที่ดีอย่างต่อเนื่อง
  มีอัตราส่วนรวมค่าเสียหายและค่านายหน้าจ่ายเพียงร้อยละ 65.8
  ทำให้มีกำไรจากการรับประกันภัยต่อก่อนหักค่าใช้จ่ายดำเนินงานของการประกันภัยรถยนต์ในปี
  2549 จำนวน 36 ล้านบาท

  เบ็ดเตล็ด

  งานประกันภัยเบ็ดเตล็ด หมายถึงการประกันวินาศภัยอื่น ๆ นอกเหนือจากการประกันวินาศภัยใน
  3 ประเภทหลักที่กล่าวถึงข้างต้น อาทิเช่น การประกันภัยอุบัติเหตุส่วนบุคคล
  การประกันภัยเครื่องบิน การประกันภัยโจรกรรม เป็นต้น ในปี 2549 บริษัทฯ
  มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน 1,104 ล้านบาท
  เพิ่มขึ้นร้อยละ 27
  ซึ่งเป็นไปตามนโยบายที่จะมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  ด้วยการพัฒนาผลิตภัณฑ์และช่องทางจำหน่ายใหม่ ๆ ร่วมกับลูกค้า
  จากที่ยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป
  เบี้ยประกันภัยต่อรับสุทธิมีจำนวน 714 ล้านบาท เพิ่มขึ้นร้อยละ 20
  มีผลกำไรจากการรับประกันภัยต่อก่อนหักค่าใช้จ่ายดำเนินงานจำนวน 60 ล้านบาท ลดลงร้อยละ
  59 จากอัตราความเสียหายที่เพิ่มสูงขึ้น

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+---------------------------------------+---------+---------+---------+
|                                       | 2549    | 2548    | %       |
|                                       |         |         | เพิ่ม/ลด  |
|                                       |         |         |         |
|                                       |         |         | 49/48   |
+---------------------------------------+---------+---------+---------+
| เบี้ยประกันภัยต่อรับ                        | 31.9    | 25.7    | 24.2    |
+---------------------------------------+---------+---------+---------+
| เบี้ยประกันภัยต่อรับสุทธิ                     | 31.9    | 25.7    | 24.2    |
+---------------------------------------+---------+---------+---------+
| กำไร (ขาดทุน) จากการรับประกันภัยต่อ (1)    | 2.7     | (1.2)   | 319.3   |
+---------------------------------------+---------+---------+---------+
| อัตราความเสียหาย (%)                    | 39.7    | 61.0    |         |
+---------------------------------------+---------+---------+---------+
| อัตราส่วนรวมความเสียหายและค่านายหน้า (%)   | 87.8    | 101.8   |         |
+---------------------------------------+---------+---------+---------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับต่างประเทศ

  จากการที่บริษัทฯ มีนโยบายที่จะชะลอการรับงานประกันภัยต่อจากต่างประเทศลง
  เนื่องจากเป็นตลาดที่มีการแข่งขันด้านราคาสูง ไม่สามารถสร้างผลกำไรให้เกิดขึ้นได้
  ทำให้ในปัจจุบันยังคงเหลืองานตามสัญญาประกันภัยต่อที่พิจารณาแล้วว่าเป็นงานที่ดีอีกเพียงไม่กี่สัญญาเท่านั้น
  อย่างไรก็ตาม บริษัทฯ จะเฝ้าติดตามสถานะการณ์ตลาดประกันภัยในต่างประเทศอย่างใกล้ชิด
  เพื่อแสวงหาโอกาสและช่องทางอื่นในการทำธุรกิจต่อไป

  ผลการรับประกันภัยต่อด้านประกันชีวิต

(หน่วย : ล้านบาท)

+---------------------------------------+---------+---------+---------+
|                                       | 2549    | 2548    | %       |
|                                       |         |         | เพิ่ม/ลด  |
|                                       |         |         |         |
|                                       |         |         | 49/48   |
+---------------------------------------+---------+---------+---------+
| เบี้ยประกันภัยต่อรับ                        | 305     | 285     | 6.7     |
+---------------------------------------+---------+---------+---------+
| เบี้ยประกันภัยต่อรับสุทธิ                     | 295     | 273     | 7.9     |
+---------------------------------------+---------+---------+---------+
| กำไร (ขาดทุน) จากการรับประกันภัยต่อ (1)    | 80      | 37      | 117.8   |
+---------------------------------------+---------+---------+---------+
| อัตราความเสียหาย (%)                    | 41.0    | 47.8    |         |
+---------------------------------------+---------+---------+---------+
| อัตราส่วนรวมความเสียหายและค่านายหน้า (%)   | 70.6    | 77.1    |         |
+---------------------------------------+---------+---------+---------+

(1) ไม่รวมค่าใช้จ่ายดำเนินงาน

  ธุรกิจประกันภัยต่อด้านประกันชีวิตในปี 2549 ยังคงขยายตัวในระดับสูงอย่างต่อเนื่องมา โดยในปี
  2549 เบี้ยประกันภัยรับมีการขยายตัวร้อยละ 7 และผลการดำเนินงานยังอยู่ในระดับที่น่าพอใจ
  บริษัทฯ มีกำไรจากการรับประกันภัยก่อนหักค่าใช้จ่ายดำเนินงานจำนวน 80 ล้านบาท
  เพิ่มขึ้นจากระยะเวลาเดียวกันของปีก่อนร้อยละ 118 จากอัตราความเสียหายที่ลดต่ำลง

  งานประกันภัยต่อด้านการประกันชีวิตนี้ได้ทวีความสำคัญเพิ่มขึ้นตามลำดับจากที่เคยมีสัดส่วนเพียงร้อยละ
  2 ของเบี้ยประกันภัยรับสุทธิเมื่อ 5-6 ปีที่แล้ว ได้เพิ่มสัดส่วนเป็นร้อยละ 11
  ของเบี้ยประกันภัยรับสุทธิในปัจจุบัน และคาดว่าจะยังคงสามารถเติบโตเช่นนี้ได้ต่อไปในอนาคต
  จนทำให้มีสัดส่วนถึงร้อยละ 15 ของเบี้ยประกันภัยรับสุทธิในอีก 2 – 3 ปีข้างหน้า
  ซึ่งจะช่วยให้ผลการดำเนินงานของบริษัทฯ มีความมั่นคงยิ่งขึ้น
  สามารถลดความผันผวนอันเกิดจากธุรกิจประกันวินาศภัยลงได้ในระยะยาว

  ผลการลงทุน

(หน่วย : ล้านบาท)

+--------------------------+----------+---------+----------+---------+
|                          | 31       |         | 31       |         |
|                          | ธันวาคม   |         | ธันวาคม   |         |
|                          | 2549     |         | 2548     |         |
+--------------------------+----------+---------+----------+---------+
|                          | จำนวน    | สัดส่วน   | จำนวน    | สัดส่วน   |
|                          |          |         |          |         |
|                          |          | (%)     |          | (%)     |
+--------------------------+----------+---------+----------+---------+
| พันธบัตรและตั๋วเงินคลัง        | 235      | 6.4     | 668      | 18.6    |
+--------------------------+----------+---------+----------+---------+
| หุ้นทุน ^(/1)               | 1,061    | 28.8    | 789      | 21.9    |
+--------------------------+----------+---------+----------+---------+
| หุ้นกู้                      | 610      | 16.5    | 437      | 12.1    |
+--------------------------+----------+---------+----------+---------+
| ตั๋วเงิน                    | 289      | 7.8     | 410      | 11.4    |
+--------------------------+----------+---------+----------+---------+
| เงินฝากธนาคาร             | 352      | 9.5     | 100      | 2.8     |
+--------------------------+----------+---------+----------+---------+
| เงินให้กู้ยืม                 | 4        | 0.1     | 2        | 0.1     |
+--------------------------+----------+---------+----------+---------+
| หน่วยลงทุนกองทุนตราสารหนี้    | 1,134    | 30.8    | 1,192    | 33.1    |
+--------------------------+----------+---------+----------+---------+
| รวม                      | 3,685    | 100.0   | 3,598    | 100.0   |
+--------------------------+----------+---------+----------+---------+

  หมายเหตุ ^(/1) รวมเงินลงทุนในบริษัทร่วม

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2549
  ที่แสดงในงบดุลตามงบการเงินรวมที่บันทึกตามราคาตลาดมีจำนวน 3,685 ล้านบาท เพิ่มขึ้น 87
  ล้านบาทจากระยะเวลาเดียวกันของก่อน
  สัดส่วนการลงทุนประกอบด้วยเงินลงทุนในตราสารทางการเงินประเภทที่ให้ผลตอบแทนในรูปของดอกเบี้ยร้อยละ
  71 ของสินทรัพย์ลงทุนทั้งหมด
  และเงินลงทุนในหุ้นที่เกือบทั้งหมดเป็นหุ้นในตลาดหลักทรัพย์ที่มีปัจจัยพื้นฐานดีให้ผลตอบแทนในรูปของเงินปันผลที่สม่ำเสมอ
  อีกร้อยละ 29 ผลการดำเนินงานด้านการลงทุน บริษัทฯ มีรายได้สุทธิจากการลงทุนในปี 2549
  จำนวน 294 ล้านบาท ลดลงร้อยละ 17 ตามการลดลงของกำไรจากการขายหลักทรัพย์
  อัตราผลตอบแทนจากการลงทุนรวมเฉลี่ยที่อัตราร้อยละ 8.1 เทียบกับอัตราร้อยละ 9.7 ในปี
  2548 นอกจากนี้ บริษัทฯ ยังมีกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน
  (Unrealized Gain) ณ สิ้นปี 2549 ซึ่งส่วนใหญ่เป็นกำไรจากการลงทุนในหุ้น อีก จำนวน 65
  ล้านบาท
  ซึ่งจะสามารถช่วยรักษาระดับรายได้จากการลงทุนและผลกำไรในอนาคตมีความมั่นคงยิ่งขึ้น

  ผลการดำเนินงานของบริษัทย่อยและบริษัทร่วมในธุรกิจให้บริการ

(หน่วย : ล้านบาท)

  ------------ --------------------------------------------------------- ------ ------- ------------- ----------- --------
  ชื่อบริษัท       ลักษณะธุรกิจ                                                 % ถือหุ้น รายได้   กำไร(ขาดทุน)   ทุนชำระแล้ว   สินทรัพย์

  ทีอาร์ เทรนนิ่ง  บริการฝึกอบรมและที่ปรึกษา                                      100    7.5     0.5           0.5         0.9

  EMCS         บริการด้านคอมพิวเตอร์จัดการค่าสินไหมรถยนต์                        58     21.9    8.8           40.0        25.2

  เฟิร์สเท็ค      บริการด้านคอมพิวเตอร์สนับสนุนการปฏิบัติงาน                         80     0.1     (3.5)         50.0        46.8

  ไทยรี         บริการด้านคอมพิวเตอร์จัดการค่าสินไหมประกันสุขภาพและบริการสนับสนุนอื่น   100    0.2     (2.7)         20.0        17.7
  เซอร์วิสเซส                                                                                                       

  TID          บริการด้านคอมพิวเตอร์จัดทำสถิติประกันภัยรถยนต์และอื่น ๆ               40     42.3    6.9           30.0        66.4
  ------------ --------------------------------------------------------- ------ ------- ------------- ----------- --------

  ผลการดำเนินงานของกลุ่มบริษัทย่อยและบริษัทร่วมรวม 5 แห่งในปี 2549
  แม้จะมีรายได้ไม่มากนัก เทียบสัดส่วนของรายได้ตามวิธีส่วนได้เสียแล้วเพียงประมาณร้อยละ 1
  ของเบี้ยประกันภัยต่อรับสุทธิของบริษัทฯ เท่านั้น
  แต่ผลการดำเนินงานโดยรวมของบริษัทที่ดำเนินธุรกิจมาระยะหนึ่งแล้ว คือ ทีอาร์ เทรนนิ่ง EMCS
  และ TID เป็นไปด้วยดี มีผลกำไรจากการประกอบการเป็นที่น่าพอใจ ขณะที่ เฟิร์สเทคและ
  ไทยรี เซอร์วิสเซส ซึ่งเป็นบริษัทที่จัดตั้งขึ้นใหม่ในปี 2549
  และอยู่ระหว่างการพัฒนาและติดตั้งระบบ จึงยังไม่มีรายได้เข้ามา มีผลการดำเนินงานที่ขาดทุน
  แต่ในระยะยาวแล้ว คาดว่าจะมีผลประกอบการที่ดี สามารถสร้างผลตอบแทนที่คุ้มค่าต่อการลงทุน

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดีอย่างต่อเนื่อง
  เป็นที่น่ายินดีว่าที่ผ่านมาบริษัทฯ
  สามารถรักษาอัตราผลตอบแทนต่อส่วนของผู้ถือหุ้นให้ใกล้เคียงกับเป้าหมายที่กำหนดไว้ที่อัตราร้อยละ
  20 มาโดยตลอด มาในปี 2549 ก็เช่นเดียวกัน เป็นอีกปีหนึ่งที่บริษัทฯ
  สามารถสร้างอัตราผลตอบแทนต่อส่วนของผู้ถือหุ้นได้ที่ร้อยละ 20 ตามเป้าหมายที่วางไว้
  อัตราผลตอบแทนจากสินทรัพย์รวมอยู่ในระดับที่ร้อยละ 10.0
  ลดลงเล็กน้อยเมื่อเปรียบเทียบกับอัตราส่วนร้อยละ 10.6 ของปี 2548
  ส่วนความสามารถในการทำกำไรเทียบจากอัตรากำไรสุทธิต่อรายได้รวมยังอยู่ในเกณฑ์ที่สูงที่อัตราร้อยละ
  10.8 อันเป็นจากผลของนโยบายการรับประกันภัยที่รอบคอบ
  การบริหารความเสี่ยงภัยอย่างระมัดระวัง
  อัตราส่วนรวมค่าสินไหมทดแทนและค่าใช้จ่ายดำเนินงาน (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมดังกล่าวต่ำกว่า 100 แล้วแสดงว่าธุรกิจมีกำไรจากการรับประกันภัย
  อัตราส่วนรวมของปี 2549 เปรียบเทียบกับของปี 2548 ลดลง 0.9 จุด ตามตารางข้างล่างนี้

  ----------------------------------------- -------------- --------------
                                            2549           2548

  อัตราความเสียหาย                            44.7%          45.0%

  อัตราค่าจ้างและบำเหน็จสุทธิ                     36.9%          37.2%

  อัตราส่วนค่าใช้จ่ายดำเนินงานสุทธิ                 4.7%           5.0%

  อัตราส่วนรวม                                86.3%          87.2%
  ----------------------------------------- -------------- --------------

  ความเพียงพอของเงินสำรองประกันภัยยังอยู่ในระดับที่ดีตามมาตรฐานสากล
  เห็นได้จากอัตราส่วนเงินสำรองด้านเทคนิคและเงินกองทุนต่อเบี้ยประกันภัยรับสุทธิ (Reserve
  Ratio) ณ 31 ธันวาคม 2549 ยังอยู่ในระดับสูงที่ร้อยละ 164
  เทียบเคียงได้กับมาตรฐานสากลที่กำหนดโดยสถาบันจัดอันดับ S&P ที่ว่าควรจะสูงกว่าร้อยละ 150

  12.2.1.3 ฐานะการเงิน

  สินทรัพย์

  ณ สิ้นปี 2549 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 4,621 ล้านบาท
  ลดลงเล็กน้อยเมื่อเทียบกับงวดเดียวกันของปี 2548
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 80
  ลูกหนี้และเงินวางไว้ตามสัญญาประกันภัยต่อรวมร้อยละ 14 อุปกรณ์
  ทรัพย์สินที่ใช้ในการดำเนินงานและสินทรัพย์อื่นอีกร้อยละ 6

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน หุ้นกู้และหน่วยลงทุนกองทุนเปิดตราสารหนี้
  และตราสารทุนประเภทหลักทรัพย์จดทะเบียน
  หุ้นของบริษัทร่วมและบริษัทนอกตลาดหลักทรัพย์และหน่วยลงทุนกองทุนเปิดที่ลงทุนในหุ้น
  การตั้งสำรองเผื่อการลดค่าของเงินลงทุนเป็นไปตามตามมาตรฐานบัญชี
  โดยมีค่าเผื่อด้อยค่าของเงินลงทุนสะสม ณ สิ้นปี 2549 มีจำนวน 30.0 ล้านบาท ลดลงจากสิ้นปี
  2548 จำนวน 2 แสนบาท

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2549 มีจำนวน 224 ล้านบาท ซึ่งส่วนใหญ่เป็นลูกหนี้ที่ยังไม่ถึงกำหนดชำระ
  อัตราหมุนเวียนของเบี้ยประกันภัยค้0างรับที่ 68วัน ซึ่งอยู่ในเกณฑ์ปกติ

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 0.5 - 1 ต่อปี
  ยอดเงินดังกล่าวคงค้างอยู่ ณ สิ้นปี 2549 จำนวน 392 ล้านบาท ใกล้เคียงกับยอดคงค้างของปี
  2548

  หนี้สิน

  หนี้สินรวม ณ วันที่ 31 ธันวาคม 2549 มีจำนวน 2,269 ล้านบาท ลดลง 19 ล้านบาท
  รายการที่สำคัญประกอบด้วย เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีรวม 1,080 ล้านบาท
  เพิ่มขึ้น 75 ล้านบาท ตามการขยายตัวของเบี้ยประกันภัยต่อรับ
  เงินสำรองจำนวนนี้จะทยอยรับรู้เป็นรายได้เป็นส่วนๆ ไปตลอดอายุความคุ้มครองของกรมธรรม์
  ตามหลักเกณฑ์ที่ระบุไว้ในข้อ 12.1.2 นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 870 ล้านบาท
  ใกล้เคียงกับยอดค้างจ่ายของปีก่อน บริษัทฯ
  ยึดหลักอนุรักษ์นิยมอย่างยิ่งในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  บริษัทฯ ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษเพื่อลดความผันผวนทางธุรกิจ
  (Loss Fluctuation Reserve)
  ซึ่งได้ปฏิบัติอย่างต่อเนื่องมาเป็นระยะเวลาหลายปีก่อนที่ทางกรมการประกันภัยจะเริ่มออกระเบียบบังคับให้บริษัทประกันภัยต้องตั้งสำรองค่าสินไหมทดแทนที่อาจเกิดขึ้นแล้วแต่ยังไม่ได้รับรายงาน(IBNR)
  ในอัตราร้อยละ 2.5 ของเบี้ยประกันภัยรับสุทธิที่เริ่มบังคับใช้ในปี 2545
  รายการสำรองค่าสินไหมทดแทนและค่าสินไหมทดแทนค้างจ่ายตามงบดุลรวม ณ วันที่ 31 ธันวาคม
  2549
  นี้ได้รวมยอดเงินสำรองเพื่อลดความผันผวนทางธุรกิจและเงินสำรองค่าสินไหมทดแทนที่อาจเกิดขึ้นแต่ยังไม่ได้รับรายงานจำนวน
  141 ล้านบาทไว้ด้วย

  สภาพคล่อง

  สภาพคล่องทางการเงินในปี 2549 นับได้ว่าอยู่ในระดับที่ดี ซึ่งเป็นไปตามนโยบายของบริษัทฯ
  ที่จะรักษาสภาพคล่องให้เพียงพอที่จะจ่ายค่าสินไหมทดแทนอันอาจเกิดขึ้นโดยไม่ได้คาดหมายได้
  และสภาพคล่องส่วนหนึ่งเกิดจากนโยบายการลงทุนของบริษัทฯ
  ที่จะพักเงินลงทุนไว้ในตราสารหนี้ระยะสั้นชั่วคราวก่อนเพื่อรออัตราดอกเบี้ยที่ปรับตัวสูงขึ้น
  งบกระแสเงินสดของบริษัทฯ ในปี 2549 พอสรุปได้ดังนี้

  --------------------------------------------------- -------------------
  เงินสดและรายการเทียบเท่าเงินสด ณ วันต้นปี                  510.4 ล้านบาท

  กระแสเงินสดได้มาจากกิจกรรมดำเนินงาน                     454.2 ล้านบาท

  กระแสเงินสดได้มาจากการเพิ่มทุน                           7.6 ล้านบาท

  กระแสเงินสดใช้ไปในกิจกรรมลงทุน                          (153.7 ล้านบาท)

  จ่ายเป็นเงินปันผล                                       (425.7 ล้านบาท)

  เงินสดและรายการเทียบเท่าเงินสด ณ วันสิ้นปี                  392.8 ล้านบาท
  --------------------------------------------------- -------------------

  ณ วันที่ 31 ธันวาคม 2549 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  393 ล้านบาท เพียงพอต่อการดำเนินธุรกิจตามปกติของบริษัทฯ
  อัตราส่วนสภาพคล่องคืออัตราส่วนของสินทรัพย์หมุนเวียนต่อหนี้สินหมุนเวียนอยู่ในระดับ 0.7 เท่า
  ซึ่งเพียงพอต่อการดำเนินธุรกิจตามปกติ นอกจากนี้บริษัทฯ
  ยังมีกระแสเงินสดรับจากการดำเนินงานจะพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้ทันทีอีกจำนวนหนึ่งเพียงพอที่จะรองรับการจ่ายค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2549 มีอัตรา 0.97 เท่า
  ใกล้เคียงกันเมื่อเทียบกับปี 2548 ที่ผ่านมา บริษัทฯ
  ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด

  ส่วนของผู้ถือหุ้นมีจำนวน 2,334 ล้านบาท ใกล้เคียงกับงวดเดียวกันของปีก่อน คิดเป็น
  มูลค่าส่วนของผู้ถือหุ้นตามบัญชี ณ สิ้นปี 2549 เท่ากับหุ้นละ 1.97 บาท